
Tárgyalás módja: nyilvános ülés


Tisztelt Képviselő- testület!

A Tisza- Vidék- Ingatlan Kft. (székhely: 5430 Tiszaföldvár, Virág út 1.) képviseletében Ádám Katalin ügyvezető levélben fordult hozzám, melyben felajánlja Önkormányzatunknak a Kft. tulajdonában lévő martfűi 349/54 hrsz. alatti, kivett, beépítetlen, természetben a Mártírok út, Szolnoki út, Munkácsy út által határolt 1.200 m2 ingatlant, nettó 3.700.000,- Ft vételárért. 
Az évek során többször érkezett Önkormányzatunkhoz megkeresés az ingatlan visszavásárlásával kapcsolatosan, a területet nagyon magas áron kínálták megvásárlásra, ezt az Önkormányzat nem fogadta el. 
Az ingatlant az Önkormányzat 1991-ben értékesítette nettó 6.000 Ft/m2 –ért, ugyanazon az áron, amelyért a többi hasonló területet is értékesítette a későbbi években (Lidl területe, a templomok melletti többlakásos lakóházak területei). 
A tulajdoni lap szerint az ingatlan per és tehermentes.
A levél, a tulajdoni lap másolata, a telekalakítási vázrajz és egy térképrészlet előterjesztésem mellékletét képezi.
A tulajdoni lapon az ingatlan régi címe szerepel, ez ma a Munkácsy út, melyet a Földhivatali nyilvántartásban javíttatni szükséges.
Javasolom a Képviselő-testületnek, hogy a földterület megvásárlása mellett döntsön, az alábbi indokok alapján:
· A terület gyakorlatilag közterületként funkcionál, melynek zöldfelületét a város mindig is karbantartotta, gondozta a park többi részével együtt. A területet az Önkormányzat minden évben több rendezvénye helyszínéül is használja
· Az ingatlan városközponti elhelyezkedése és a későbbiek során a hosszú távú település fejlesztési szerepe szempontjából is célszerűbb az önkormányzati tulajdonba kerülése 
· Az ingatlant az Önkormányzat jelenleg nagyon jutányos áron, nettó 3.083 Ft/m2-ért, tudná visszavásárolni


Határozati javaslat:
…/2017.(…….) határozat

A martfűi 349/54 hrsz-ú ingatlan megvásárlásáról

Martfű Város Önkormányzatának Képviselő–testülete megtárgyalta a martfűi 349/54 hrsz-ú ingatlan megvásárlására vonatkozó előterjesztést, és az alábbiak szerint döntött:

A Képviselő-testület megvásárolja a martfűi 349/54 hrsz-ú, kivett, beépítetlen, a Mártírok út, Szolnoki út, Munkácsy út által határolt 1.200 m2 területű ingatlant.
A Képviselő-testület az ingatlan vételárát, 3.700.000-Ft + Áfa, összesen 4.699.000 Ft összegben a 2017. évi költségvetése általános tartalékkeretének terhére biztosítja.

A Képviselő-testület felhatalmazza a polgármestert az adás-vételi szerződés aláírására, valamint a tulajdonjog bejegyzés iránti kérelemnek a Szolnoki Körzeti Földhivatalhoz való benyújtására.

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Tisza- Vidék Ingatlan Kft. 5430 Tiszaföldvár, Virág út 1.
4. Pénzügyi és Adóügyi Iroda 
5. Műszaki Iroda
6. Irattár


Martfű, 2017. június 14.



Dr. Papp Antal
polgármester


Látta: Szász Éva jegyző 

